ผมเป็นคนท้องผูกอยู่จะถ่ายจะออกลำบากเพราะอุจาระแข็ง..ซึ่งประมาณเดือนนึงได้ครับ ผมขับถ้านออกมาเปนเลือดสดปนอุจาระแล้วรู้อ่อนเพลีย แล้วหลังจากนั้นอาการถ่ายเปนเลือดก็หายไปเลย แต่ประมาณ1เดือนก็เป็นอีก....ลักษณะอุจาระมีเลือดสดดหมือนเดิมหลังจาก1-2 วันก็ไม่มีเลือดสดแต่ลักษณะอุจาระมีเลือดปนลักษณะเป็นเส้นยาว..
สวัสดีค่ะ อาการถ่ายมีเลือดสด สาเหตุที่พบบ่อย คือ1. ริดสีดวงทวารชนิดภายใน เกิดจากการโป่งพองของหลอดเลือดดำที่ทวารหนัก อาการคือจะเป็นเลือดสีแดงสดหยดออกมาพร้อมกับอุจจาระหรือหลังถ่ายอุจจาระ บางรายเลือดอาจมีปริมาณมากได้ แต่จะไม่มีอาการเจ็บหรือปวดบริเวณรูทวาร ซึ่งสาเหตุ ได้แก่ การมีท้องผูกเป็นประจำ การชอบเบ่งถ่าย นั่งอุจจาระนาน ใช้ยาสวนบ่อย น้ำหนักตัวมาก เป็นต้น2. แผลปริขอบทวารหนัก เกิดจากก้อนอุจจาระมีขนาดใหญ่ หรือแข็ง หรือออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผลและมีเลือดออกได้ หรือเกิดจากการมีถ่ายอุจจาระเหลวเรื้อรัง ทำให้การทำงานของกล้ามเนื้อหูรูดทวารหนักมากกว่าปกติจนเกิดฉีกขาด หรือจากการร่วมเพศทางทวารหนัก หรือการใส่นิ้วหรือสิ่งแปลกปลอมเข้าไปในทวารหนัก ซึ่งเลือดที่ออกจะมีปริมาณไม่มาก แต่จะมีอาการปวดหรือเจ็บรูทวารหนักร่วมด้วยทั้งนี้ ในบางราย อาจมีทั้ง 2 โรคร่วมกันก็ได้ส่วนสาเหตุอื่นๆ ที่พบน้อย เช่น ลำไส้ใหญ่อักเสบเรื้อรัง ภาวะลำไส้ขาดเลือด มีเลือดออกจากกระเพาะอาหารที่มีแผลหรือเส้นเลือดโป่งพอง มีติ่งเนื้อหรือก้อนเนื้อในลำไส้ใหญ่ มะเร็งลำไส้ใหญ่ เป็นต้น แต่ก็จะมีอาการอื่นๆ ร่วมด้วยอีก เช่น อาการปวดท้อง เบื่ออาหาร น้ำหนักลด เป็นต้นดังนั้น หากมีประวัติการมีท้องผูก ถ่ายอุจจาระแข็ง ก็น่าจะเป็นริดสีดวงทวาร หรือแผลปริขอบทวารหนักก็ได้ ในเบื้องต้น ก็พยายามอย่าให้ท้องผูก และอย่าให้อุจจาระแข็งโดยการดื่มน้ำเปล่ามากๆ เน้นทานผักและผลไม้สด ไม่เบ่งถ่ายอุจจาระ ไม่นั่งถ่ายอุจจาระนาน เป็นต้น หากยังคงถ่ายเป็นเลือดบ่อยๆ หรือมีอาการอื่นๆ ร่วมอีก เช่น ปวดท้องเรื้อรัง มีนำหนักลด ก็ควรไปพบแพทย์เพื่อตรวจค่ะ